- Lige nu findes kun otte storke i Danmark, hvoraf de fleste er af svensk opdræt. Kun en enkelt aldrende hun i Nordjylland er tilbage som repræsentant for de naturlige storke. Sådan siger storkeeksperten Hans Skov fra Danmarks Ornitologiske Forening til Nyhedsavisen. Han forklarer manglen på naturlige storke sådan: - Ingen lækre frøer, intet spændende sumpet vådområde - og alt for mange pesticider. Det er simpelthen for surt at være stork i Danmark. Han forklarer det bl.a. med landbrugets intensive drift og brug af sprøjtegifte. Det er ellers ikke fordi der mangler inspiration. Både Holland, Tyskland og Frankrig har ifølge Dansk Ornitologisk Forening vendt deres faldende bestande af storke. Det mener Hans Skov også Danmark kan gøre. Han afslører i øvrigt ikke hvor den "ægte" nordjyske stork lever henne.

Referat:
Det er landets eneste "ægte" storke, Der er simpelthen underskud af frøer